b'\n_START_ARTICLE_\nAndamani\n_START_PARAGRAPH_\nAndamani su skupina otoka u Bengalskom zaljevu. Dio su indijske Savezne teritorije Andamani i Nikobari. Port Blair je s 50.000 stanovnika glavni grad na Andamanima i administrativni centar savezne teritorije. Andamani \xc4\x8dine i poseban distrikt unutar te savezne teritorije. Imaju 314.084. stanovnika (2001.).\n_START_SECTION_\nZemljopis\n_START_PARAGRAPH_\nIma 576 otoka u grupi, od \xc4\x8dega je 26 nenastanjeno. Najbli\xc5\xbea to\xc4\x8dka se nalazi 547 km od Sumatre. Du\xc5\xbeina oto\xc4\x8djeg lanca je 352 km, a \xc5\xa1irina 51 km. Ukupna povr\xc5\xa1ina Andamana je 6.408 km\xc2\xb2. Andamani su jedino mjesto u Indiji s aktivnim vulkanima. Na otoku Baren je proradio vulkan 1990-ih nakon \xc5\xa1to je mirovao gotovo 200 godina. Erupcija se ponovila u svibnju 2005. \xc5\xa1to eksperti povezuju s post-cunamijevskim promjenama u tektonskim plo\xc4\x8dama. Neaktivan vulkan Narkondam uzdi\xc5\xbee se 710 metara iznad mora na 114 km udaljenosti isto\xc4\x8dno od Sjevernog Andamana.\n_START_SECTION_\nPovijest\n_START_PARAGRAPH_\nAndamani se prvi put pojavljuju u arapskim dokumentima. Marko Polo ih tako\xc4\x91er bilje\xc5\xbei u svojim putopisima. Bengalska vlada je 1788.- 1789. poku\xc5\xa1ala uspostavit ka\xc5\xbenjeni\xc4\x8dku koloniju na Andamanima. Prva kolonija osnovsns je na otoku \xc4\x8catam, gde se danas nalazi Port Blair. Zbog velike smrtnosti naseljenika i visokih tro\xc5\xa1kova odr\xc5\xbeavanja Andamani su napu\xc5\xa1teni 1796. Tijekom prve polovine 19. stolje\xc4\x87a domoroci su napadali i ubijali sve koji bi se poku\xc5\xa1ali iskrcati. Englezi su ponovo uspostavili koloniju u Port Blairu 1868. I opet su razne bolesti odnosile \xc5\xbeivote. Nakon sje\xc4\x8de \xc5\xa1uma i \xc4\x8di\xc5\xa1\xc4\x87enja terena (1868. - 1870.) uspostavljeno naselje se rije\xc5\xa1ilo bolesti. Na Andamanima je 1901. bilo 11.947 ka\xc5\xbenjenika, 140 britanska vojnika, 300 indijskih vojnika i 643 policajca. Ukupno je bilo 16.106 stanovnika u naselju, organiziranom kao ka\xc5\xbenjeni\xc4\x8dka kolonija. Bilo je to mjesto, gdje su zatvarani istaknuti \xc4\x8dlanovi indijskog pokreta za neovisnost. Japan je okupirao Andamane tijekom Drugog svjetskog rata. Tijekom rata je tu 30. prosinca 1943. prvi put uz japansku pomo\xc4\x87 podignuta zastava indijske nezavisnosti. Poslije rata Andamani postaju ponovo britanski, a zatim 1947. dio nezavisne Indije. Cunami u Indijskom oceanu 2004. je 26. prosinca. razarao obalu Andamana 10 metara visokim valovima.'